cyanic-selkie/wikianc huggingface dataset:
Luettelo MTV:n tunnuksista
2005–2013
3. lokakuuta 2005 MTV3 pelkisti kanavailmeensä valkoiselle pohjalle, jossa on punamusta pöllönsilmä. Luku 3 muutettiin mustaksi. Kanavailmeen suunnitteli Kemistryn Graham McCallum ja sen lähtökohtana oli ajatus pöllöstä ja sen 360 asteen näkökentästä. Ilmeellä haluttiin myös korostaa MTV3:n olevan suuren yleisön kanava. Tunnuksia oli vain yksi ja siinä eriväriset pallot pyörivät ympyrää, kunnes lopulta kaikki ympyrät menivät keskelle, jonka jälkeen tuli pöllönsilmä. Tunnusta näytettiin yleensä päiväsaikaan jokaisen ohjelman jälkeen. Vuoden 2006 marraskuussa ympyröiden tilalla oli maksukanavien logot (MTV3 Kanavapaketti aloitti silloin). Vuoden 2010 jälkeen tunnusta ei tosin enää käytetty. Ohjelmalistauksessa oli kolme seuraavaa ohjelmaa ja vasemmassa reunassa kunkin ohjelman kuva. Joskus kuvia ei näytetty ohjelmalistauksessa. Ennen ohjelman alkua näytettiin videopätkiä, joissa kamera kiersi 360 astetta. Videopätkissä kuvattiin muun muassa kanootilla melomista, vedessä uimista ja puisto-, kaupunki- ja torimaisemia. Pöllönsilmä esiintyi yksityiskohtina tunnuksissa, joiden ajatus oli kuvata MTV3:n laajaa ohjelmatarjontaa. Tunnuksen aikana kuului Marko Nybergin säveltämä kitaralla soitettu tunnusmusiikki. Iltaisin videopätkän aikana kuuluttaja kertoi, mikä ohjelma seuraavaksi on alkamassa ja mistä ohjelmista loppuilta koostui. Lasten- ja uusinta-ohjelmissa ei kuuluttaja sanonut mitään (kuten Salatut elämät). Jatkuu-tunnuksia oli puolestaan useita ja niissä pöllönsilmä seikkaili eri tavoin, kuten lentäen perhosen tai linnun lailla. Jatkuu-tunnuksissa saatettiin mainostaa tulevia ohjelmia, esimerkiksi Tappajahai -elokuvaa mainostaneessa tunnuksessa pöllön silmä muuttui hain eväksi.
Luettelo Suomen lukioista
Tämä artikkeli on luettelo Suomen lukioista. Vuonna 2017 Suomessa oli 340 lukiota.
Montanan yliopisto
thumb|right|Yliopiston päärakennus noin vuonna 1900. 200px|thumb|right|Yliopiston kampus thumb|right|Kuva yliopiston kampukselta. Sentinel-vuoren rinteellä oleva M-kirjain näkyy taka-alalla.
Yliopiston laaja-alaiseen koulutusvalikoimaan kuuluu tutkintoja muun muassa antropologiasta, biokemiasta, farmasiasta, laista, liiketaloudesta ja psykologiasta. Yliopistoon kuuluu kahdeksan collegea, neljä itsenäistä koulua, tutkijakoulu ja kaksi kirjastoa. Lista collegeista ja itsenäisistä kouluista :
Perävaaran huvikeskus
Rakennus
Vuonna 1968 rakennettu talo on lautarakenteinen. Talo on vuorattu ulkoa laudoilla. Katteena on huopa. Sisäseinät ovat lastulevyä, ja sisäkatto on lautaa. Taloon on vuonna 1974 hankittu lämminilmapuhallin sekä vesijohto ja viemäri.
Loomisin–Whitneyn epäyhtälö
missä ja V_m on Lebesguen mitta :ssä.
Kiffa
Maantiede ja asutus
Vuotuinen sademäärä on yli 300 millimetriä. Pysyviä vesistöjä ei ole. Sadevettä kerätään patoaltaisiin ja juomavesi saadaan porakaivoista. Luonnonvarainen kasvillisuus on pensas- ja heinäaroa.
Jeff Krosnoff
Jeff Krosnoff (24. syyskuuta 1964 Tulsa, Oklahoma, Yhdysvallat – 14. heinäkuuta 1996 Toronto, Ontario, Kanada) oli yhdysvaltalainen kilpa-autoilija, joka sai surmansa Toronton katuradalla 14. heinäkuuta 1996 ajetussa PPG Indy Car World Seriesin osakilpailussa törmättyään yhteen Stefan Johanssonin kanssa. Krosnoffin auto osui Johanssonin auton takapyörään ja nousi lentoon osuen rataa reunustaviin turvaverkkoihin useaan kertaan ja sen seurauksena hajoten pieniksi kappaleiksi. Onnettomuudessa menehtyi myös ratavirkailija Gary Arvin
Reino R. Lehto
Lehto valmistui Turun klassillisesta lyseosta vuonna 1917. Hän suoritti oikeustutkinnon vuonna 1921. Varatuomarin arvon hän sai vuonna 1924. Lehdosta tuli lakitieteen kandidaatti vuonna 1934 ja lisensiaatti vuonna 1948.
Leinmäki
Leinmäki on kylä Laitilassa noin 12 kilometriä Laitilan keskustasta koilliseen. Leinmäen lähimmät naapurikylät ovat Suontaka luoteessa, Haaro etelässä ja Malko lounaassa. Vuoden 2006 tietojen mukaan Leinmäellä on 149 asukasta, ja väkiluku on nousussa nuoren ikärakenteen seurauksena. Taloja rakennetaan jatkuvasti lisää, ja kylässä on myös vapaa-ajan asutusta. Leinmäen alueella on esimerkiksi Pahkajärvi ja Houkonjärvi, joista Pahkajärvellä on kaupungin omistama yleinen uimaranta. Leinmäellä, kuten useimmissa muissakin Laitilan kylissä oli aikanaan oma osuuskauppa, joka myöhemmin lopetettiin. Leimäen koulu lakkautettiin vuonna 2003, ja nykyään se on kyläyhdistyksen omistuksessa. Leinmäen nuorisoseura on perustettu vuonna 1957, kylätoimikunta 1993 ja kyläyhdistys 2003.
Eduskunta
Eduskunnan historia
Heimolan talossa eduskunta hyväksyi Suomen itsenäisyysjulistuksen 6. joulukuuta 1917. 1919 vahvistettiin Suomen hallitusmuoto, joka määritteli eduskunnan aseman seuraavasti: Valtiovalta kuuluu Suomessa kansalle, jota edustaa valtiopäiville kokoontunut eduskunta. Sama teksti sisältyy Suomen nykyiseen perustuslakiin. Vuonna 1928 valtiopäiväjärjestystä uudistettiin.
Juha Muje
Lapsuus ja nuoruus
Koulussa Juha menestyi ennen kaikkea näytelmissä. Hän liittyi Pietarsaaren Työväenopiston näytelmäkerhoon, jossa hän sai tuntumaa teatterityöhön. Harrastus nousi uudelle tasolle Juhan astuttua Pietarsaaren Näyttämölle ja ajatus näyttelijän ammatista alkoi itää. Näyttämön toimintaan toi ammattimaista säväystä puhetekniikan opettaja Niilo Kuukka. Juha oli myös liikunnallinen ja kokeili eri urheilulajeja.
Juhan lahjakkuuden huomasi monen muun ohella petroskoilainen ohjaaja ja näyttelijä Toivo Lankinen, joka opetti roolin rakentamisen perustan. Juhan kouluvuosien merkittävä näytelmä oli Käy vieraskin vipuhun, jossa hänen roolihahmollaan Glumovilla on pitkä monologi. Lankinen kannusti Juhaa hakemaan Teatterikouluun, ja tämä aloitti sen 18-vuotissyntymäpäivänään. Pääsykokeissa nuori Muje oli tehnyt raatiin vaikutuksen Glumovin monologilla. Raatiin kuului muun muassa hänen myöhempi työkaverinsa Kalle Holmberg.
Neva-Valkeinen
Maantietoa
Järven pinta-ala on 1,8 hehtaaria, se on 250 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 600 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Leväjoen valuma-alueeseen (35.437) se kuuluu. Järven vedenpinnan korkeus on 175,2 metriä mpy.
Juha Muje
Turun kaupunginteatteri
Vuonna 1982 Muje näytteli Kom-teatterissa Helsingissä, minkä jälkeen hän jatkoi Turun kaupunginteatterissa vuoteen 1985. Muje sai näytelläkseen edelleen isoja, mielenkiintoisia rooleja, kuten Pikkumies Aarne Orjatsalosta kertovassa näytelmässä Tulee aika toinenkin. Pikkumies oli Orjatsalon toinen minä, joka kommentoi sivusta Hannu Laurin näyttelemää Orjatsaloa. Turun vuosiensa päätteeksi Muje näytteli Eino Leinoa Hannu Mäkelän draamassa Virran viemä, tuulen tuoma.
One Man Army and the Undead Quartet
One Man Army and the Undead Quartetin debyyttialbumi 21st Century Killing Machine julkaistiin saksalaisen Nuclear Blast -levy-yhtiön kautta 6. tammikuuta 2006. Joulukuusta 2005 helmikuuhun 2006 yhtye kiersi Eurooppaa yhdessä Children of Bodomin ja Ektomorfin kanssa. Huhtikuussa 2006 yhtye lähti Neckbreakers Ball -nimiselle kiertueelle, jolla olivat mukana myös Hypocrisy, Soilwork, Amorphis ja Scar Symmetry.
Juha Muje
Suomen Kansallisteatteri
Muje teki paluun Kansallisteatterin näyttämölle Pobedan roolissa Saision kirjoittamassa ja Laura Jäntin ohjaamassa musiikkinäytelmässä ''SLAVA! Kunnia'', jota on kutsuttu myös oligarkkien oopperaksi. Pobedan kaksoisveljeä Obedaa näytteli Puntti Valtonen. Yleisradion Tuula Viitaniemi luonnehti Mujeen ja Valtosen suorituksia hurmaaviksi. Helmikuussa 2015 ensi-iltaan tullut näytelmä keräsi yleisöä lähes 39 000 henkeä.
Teopolis
Historia
Teopoliksen päätoiminnoista Suomen Vapaakirkon hallinto, Päivä, SVK-Palvelut sekä ViaDia ry osakeyhtiö toimivat aikaisemmin Lukiokatu 15:ssä olevassa kiinteistössä Hämeenlinnassa. Suomen Teologinen Opisto taas toimi Hangossa Santalassa kesään 2016 asti.
Osuuskauppa Keskimaa
Keskimaa perustettiin vuonna 1915 nimellä Jyväskylän osuuskauppa. Perustajat olivat kaupungin porvaristoa, jotka eivät halunneet kuulua työväenhenkiseen Osuuskauppa Mäki-Mattiin. Vuonna 1928 yritys muutti nimensä Osuusliike Keskimaaksi ja vuonna 1983 Osuuskauppa Keskimaaksi. Vuodesta 2002 alkaen käytettiin nimeä Keskimaa Osk., kunnes 2013 palattiin takaisin muotoon Osuuskauppa Keskimaa.
Jääkiekon Suomen Cup 1969
Jääkiekon Suomen Cup 1969 oli kymmenes Suomen Cup.
Kouvolan työväentalo
Toimintaa työväentalolla
Talossa toimii hotelli ja kauppoja. Omassa käytössä on kaksi kokoushuonetta.
Jeppis Hockey
5. kesäkuuta 2020 uutisoitiin joukkueen vaihtavan nimeksi Centers Hockey.
Veren häät
“-- Mutta minulla on ylpeyteni. Sen takia menin naimisiin. Ja minä lukitsen itseni sisään sen miehen kanssa, jota minun on rakastettava enemmän kuin ketään.” (s. 37)
Henkilöt
Tyttöjen tarkkaa määrää ei tule näytelmässä esille. Esiintyvät usein uutistentuojina. Heidän toistuva pohdiskelu tulevaisuuksistaan tuo esille Garcia Lorcan kritiikin naisten oikeuksista maaseudulla.
Personifioitu nuorena puunhakkaajana. Hyvin verenhimoinen. Henkilönä erittäin symbolinen. Valaisee Leonardoa ja Morsianta estääkseen heidän pakonsa.
Kuninkainen
Kuninkainen on ollut Loimaan tärkeimpiä myllykyliä. Siellä ovat sijainneet Kuivankosken mylly, Kolkankosken mylly eli Hiljanen mylly, Rahnumylly ja Hakosuun mylly. Kuninkaisissa on sijainnut mm. nimismiehen talo, käräjätalo, kaksi krouvia ja pitäjäseppä 1700-luvulla. 1800-luvun lopulla Kumikaisiin perustettiin myös meijeri ja höyrysaha.
Oksifluorfeeni
Oksifluorfeeni (C15H11NClO4F3) on difenyylieettereihin kuuluva orgaaninen yhdiste. Yhdistettä käytetään maataloudessa rikkaruohomyrkkynä.
Subversion
Subversion on kehitetty korvaamaan CVS. CVS:n tavoin Subversion on niin sanottu toisen sukupolven versionhallintajärjestelmä, jonka toiminta pohjautuu keskuspalvelimeen; jollain palvelimella sijaitsee tietovarasto (repository) jota kaikki asiakasohjelmat päivittävät.
Kritiikkiä
Subversionia kritisoidaan seuraavasti:
Jouko Norén
thumb|Jouko Norénin EM-hopeamitali [[Sastamalan seudun museossa.]]
Jouko Norén (14. joulukuuta 1914 Urjala – 7. heinäkuuta 1944) oli suomalainen kolmiloikkaaja. Hän voitti EM-hopeaa Pariisissa 1938 tuloksella 14,95. Hän ylitti aiemman ennätyksensä kaikilla kuudella hypyllään. Samassa kisassa kullan voitti Suomen Onni Rajasaari.
Johan Sederholm
Elämä
Ruotsin kuningas Kustaa IV Aadolf korotti Sederholmin Vasa-ritarikunnan ritariksi vuonna 1799. Vuonna 1802 kuningas Kustaa IV Aadolf myönsi hänelle kauppaneuvoksen arvonimen.
Şükrü Uzuner
Ura
Kaudeksi 2000 Uzuner siirtyi Ykkösen Atlantis FC:n joukkueeseen. Hän oli 18 maalillaan Ykkösen kolmanneksi paras maalintekijä Atlantiksen noustessa Veikkausliigaan. Seuraavalla kaudella hän pelasi vielä muutaman pääsarjaottelun, mutta usean loukkaantumisen johdosta hänen sopimuksensa seuran kanssa purettiin elokuun alussa. Loppukauden hän vietti FC Hämeenlinnassa Ykkösessä. Yhteensä Veikkausliigassa Uzuner pelasi 51 ottelua, joissa teki 15 maalia.
Ranskan ympäriajo 2007 - Etapit 11–20
13. etappi - 21. heinäkuuta 2007: Albi, 54 km (ITT)
Kilpailun toinen henkilökohtainen aika-ajo ajetaan tasaisella tieosuudella, loppukilometrit tosin mutkittelevaa alamäkeä.
Section.80
Section.80 on yhdysvaltalaisen hip hop -artisti Kendrick Lamarin debyyttialbumi, joka julkaistiin 2. heinäkuuta 2011.
Pääkaupunkiseudun Partiolaiset
Pääkaupunkiseudun Partiolaiset (PäPa) on pääkaupunkiseudulla (Helsinki, Espoo, Kauniainen, Vantaa) toimiva partiopiiri. Se on Suomen yhdestätoista partiopiiristä jäsenmäärältään suurin.
Sioule
Maantiede
thumb|Sioule lähellä [[Châteauneuf-les-Bainsiä.]] Sioule on 163,7 kilometrin pituinen. Se kulkee muun muassa Saint-Bonnet-près-Orcivalin, Pontgibaudin, Olbyn, Châteauneuf-les-Bainsin, Ébreuilin ja Saint-Pourçain-sur-Sioulen kautta ja laskee Allier-jokeen lähellä viimeksi mainittua.
Sioule Saint-Pourçainissa
Sioulen valuma-alueen pinta-ala on 2458 neliökilometriä. Sen keskimääräinen virtaama Saint-Pourçain-sur-Sioulen kohdalla, laskettuna 55 vuoden ajalta 1967–2021, on 24,30 kuutiometriä sekunnissa.
Stella Harasek
Stella Harasek (s. 1981, Ruotsi ) on suomalainen bloggaaja, valokuvaaja ja kirjailija.
Chris Evans
Lapsuus ja nuoruus
Evans syntyi Bostonin Framinghamissa, Massachusettsissa ja kasvoi Sudburyssa, Massachusettsissa. Hänen isänsä oli hammaslääkäri ja äitinsä tanssija, ja hänellä on kaksi siskoa ja veli. Hän valmistui Lincoln-Sudbury Regional High Schoolista vuonna 1999. Tämän jälkeen Evans matkusti New Yorkiin pyrkiäkseen näyttelijäksi.
Ura
Näyttelemisen lisäksi Evans on kiinnostunut ohjaamisesta. Hänen esikoisohjauksensa, pienen budjetin romanttinen draamaelokuva Before We Go, sai ensi-iltansa Toronton elokuvajuhlilla syyskuussa 2014. Evans myös näytteli elokuvassa miespääosaa.
Lars Conrad
Lars Conrad (s. 1. kesäkuuta 1976 Berliini, Länsi-Saksa) on saksalainen vapaauimari, olympiamitalisti sekä moninkertainen MM- ja EM-kisamitalisti.
Medialukutaito
Medialukutaito perusopetuksen opetussuunnitelmassa
Medialukutaito on mukana vuoden 2004 perusopetuksen opetussuunnitelman perusteissa aihekokonaisuutena äidinkielen ja kirjallisuuden sekä kuvataiteen tavoitteina ja sisältöinä. Aihekokonaisuuksilla pyritään opetuksen eheyttämiseen. Ne tulee sisällyttää yhteisiin ja valinnaisiin oppiaineisiin sekä koulun toimintakulttuuriin.
HotHit
Ohjelman juontajina toimivat muun muassa Aku Lohimäki, Henna Hulkkonen, Miisa Päällysaho ja Jocka Träskbäck. Ohjelman ensimmäisissä koekuvauksissa Träskbäckiä ei valittu juontajaksi. Samaan aikaan Yle TV1 -kanavan Lista-ohjelma oli myös etsimässä uutta juontajaa, jonka kuvauksiin Träskbäck kutsuttiin. Myöhemmin ohjaaja-tuottaja Aku Lohimäki otti yhteyttä Träsbäckiin, ja pyysi uudelleen HotHitin koekuvaukseen, koska aikaisemmin valittu juontaja oli päätetty potkia pois pestistä. Toisen koekuvauksen jälkeen Träskbäck valittiin HotHitin yhdeksi juontajaksi.
Mohammed Bin Rashidin kirjasto
Mohammed Bin Rashidin kirjasto on Yhdistyneiden arabiemiirikuntien Dubaissa rakenteilla oleva suuri kirjasto. Marraskuussa 2018 raportoitiin, että yli 70 prosenttia vuonna 2016 aloitetuista rakennustöistä oli tehty.
Solveig Rogstad
Rogstad saavutti debyyttikaudellaan 2007–2008 ensimmäisen maailmancupin voittonsa Ruhpoldingin takaa-ajokilpailussa 13. tammikuuta. Oslon yhteislähdössä 16. maaliskuuta hän sijoittui toiseksi. Kokonaispisteissä hän oli neljästoista.
Frozen II
Juoni
Elokuva käynnistyy, kun Arendelin kuningas Agnar kertoo nuorille lapsilleen Elsalle ja Annalle tarinan heidän isoisästään kuningas Runardista, joka solmi ystävyyden Arendelin ja kaukana pohjoisessa lumotussa metsässä asuvan heimon välille. Ystävyyden kunniaksi hän rakennutti padon lumottuun metsään. Kansojen välille syntyi kuitenkin taistelu, joka johti Runardin kuolemaan. Taisto suututti metsän veden, tulen, maan ja ilman elementtihenget. Henget katosivat ja loivat sumun, joka sulki metsän jättäen ihmisiä loukkuun. Runardin poika Agnar pakeni täpärästi tuntemattoman pelastajan avustuksella.
Kolme vuotta ensimmäisen elokuvan tapahtumien jälkeen, Arendelin kuningatar Elsa juhlii syksyä valtakunnassa nuoremman sisarensa prinsessa Annan, lumiukko Olafin, Kristoffin ja poro Svenin kanssa. Kun Elsa kuulee mystisen äänen kutsuvan häntä, hän seuraa sitä ja herättää vahingossa elementtihenget, mikä pakottaa kaikkia pakenemaan valtakunnasta. Peikkopappa ja muut peikot, jotka ovat tietoisia tilanteesta, saapuvat Arendeliin ja pappa kertoo, että heidän on saatava asiat kuntoon selvittämällä totuus valtakunnan historiasta.
Arvioita
Vuoden 2020 Golden Globe -gaalassa Frozen 2 oli ehdolla parhaaksi animaatioelokuvaksi sekä elokuvan laulu ”Into the Unknown” (suom. Tuntemattomaan) parhaaksi elokuvakappaleeksi. Elokuva ei voittanut kumpaakaan: parhaan animaatioelokuvan palkinnon vei Huippujengi Himalajalla, joka oli palkintosarjan ainoa, joka ei ollut uudelleenversio tai jatko-osa, ja parhaana alkuperäislauluna palkittiin Elton Johnin tekemä ja laulama ”I’m Gonna Love Me Again” Rocketman-elokuvasta.
Martin Brunnerus
Brunnerus suhtautui epäillen Blåkullaan matkustamiseen ja muihin noituuteen liittyviin ilmiöihin, vaikka uskoikin että Saatana pyrki juonittelemaan ihmisiä palvelijoikseen ja noituuteen.
Folk och Rackare
Historia
Folk och Rackaren musiikki veti vahvasti brittiläisten folk rock -yhtyeiden, kuten Fairport Conventionin ja Pentanglen musiikkiin. Kun Carin Kjellman tajusi, että näiden bändien soittamaa materiaalia oli olemassa myös Ruotsissa, hän alkoi etsiä kappaleita arkistokokoelmista. Tämä kohtasi aluksi jonkin verran skeptisyyttä joillakin tahoilla, jotka olivat huolissaan perinteisen materiaalin vääristymisestä tai kaupallistamisesta. Bändi esitti lähes yksinomaan perinteisiä kappaleita, mutta usein käsitteli materiaalia uudella tavalla, esimerkiksi yhdistämällä eri lähteitä tai lisäämällä alkuperäisiä melodioita. 1970-luvun lopulla yhtye menestyi kansainvälisesti ja esiintyi kansanmusiikkifestivaaleilla ympäri Eurooppaa.
Kōyavuori
Maantiede
Kōyavuori on yhteisnimitys usean vuorenhuipun muodostamalle massiviille ja vuorten ympäröimälle, muutamien neliökilometrien laajuiselle ylänköalueelle. Kōyavuoreen kuuluvia vuoria ovat esimerkiksi 900 metriä korkea Tenjikuvuori (転軸山), 985 metriä korkea Bentendake (弁天岳), 1 004 metriä korkea Manivuori (摩尼山) ja 1 009 metriä korkea Yōryūvuori (楊柳山).
Rakennukset
Nykyisin Kōyavuorella on 117 temppeliä, joista merkittävin on Kūkain perustama Kongōbu-ji. Alueen ytimen muodostaa kuitenkin Garan (伽藍) tai Danjō-garan (壇上伽藍) -niminen kompleksi, johon kuuluvat päähalli, kolme pagodia, Japanin kansallisaarteeksi valittu Fudō-halli (不動堂), kaksi kellotornia ja useita muita rakennuksia.
Turismi
pienoiskuva|Gokurakubashin rautatieasema
Villa Ryselin
Villa Ryselin on historiallinen, vuonna 1899 rakennettu huvila Tampereella, Tampellan kaupunginosassa, Herrainmäellä. Huvila on nimetty sen ensimmäisten asukkaiden Werner ja Emma Ryselinin mukaan. Herrainmäen kukkulalla asui Tampellan pellava- ja rautateollisuus Oy:n toimintavuosina yhtiön johtoportaan väkeä.
Villa Ryselin on suojeltu kaupunkikaavassa julkisivultaan. Talo edustaa jugend-tyyliä, johon on yhdistetty kansallisromatiikkaa. Tampereen kaupunki myi Villa Ryselinin 340 000 eurolla yksityiselle omistajalle vuonna 2021, joka on sittemin aloittanut rakennuksen kunnostustyöt.
Mrunal Thakur
Thakur teki hindinkielisen debyyttinsä elokuvassa Love Sonia (2018) ja sai tunnustusta vuoden 2019 elämäkerrallisilla elokuvilla Super 30 ja Batla House. Useiden kaupallisten epäonnistumisten jälkeen Thakur saavutti menestystä telugunkielisellä romanttisella draamaelokuvalla Sita Ramam (2022).
Vincent Coulibaly
Coulibaly sai 6. toukokuuta 2003 nimityksen Conakryn arkkipiispaksi.
Lehtimangoldi
Kasvatus
Sadonkorjuu aloitetaan ulommaisista lehdistä, sisempien jatkaessa kasvamistaan. Lehdet vedetään irti, ei leikata, muutoin lehdistä vuotaa liikaa nestettä. Lehtimangoldit säilyvät kylmässä muutaman päivän, ruotimangoldit noin viikon verran. Voidaan pakastaa ryöpättynä.
Käytetään pinaatin tavoin. Paksut lehtiruodit voi valmistaa erikseen parsan tavoin.
Atomiemissiospektroskopia
Näytteen käsittely
Atomiemissiospektroskopiaa varten näyte liuotetaan. Näyte imetään laitteesen kapillaarin avulla ja johdetaan sumuttinkammioon. Sumutinkammiosta se kulkeutuu kaasuvirran mukana suuttimen läpi hienona sumuna viritettäväksi. Näytteen käsittely voidaan automatisoida.
Cannesin elokuvajuhlat
thumb|Cannesin elokuvajuhlien tunnus thumb|Näyttelijä kuvattavana elokuvajuhlilla n. 1979 Cannesin elokuvajuhlat ( tai ) on Cannesin lomakaupungissa Etelä-Ranskassa vuosittain järjestettävä elokuvafestivaali. Cannesin elokuvajuhlat järjestettiin ensimmäisen kerran 20. syyskuuta – 5. lokakuuta 1946. Sen jälkeen elokuvajuhlat on muutamaa poikkeusta lukuun ottamatta järjestetty aina toukokuussa.
Kilpasarjat
Cannesin elokuvajuhlien aikaan kaupungissa järjestetään myös muita, itsenäisiä elokuvatapahtumia. Niitä ovat Quinzaine des cinéastes (aiemmin Quinzaine des réalisateurs, "ohjaajien kaksiviikkoinen"), La Semaine de la Critique (kriitikoiden viikko) ja ACID.
Suomalaiset Cannesissa
Juho Kuosmasen elokuva Hytti nro 6 kilpaili Kultaisesta palmusta vuonna 2021. Se voitti Grand Prix -palkinnon, jonka se jakoi yhdessä Asghar Farhadin elokuvan Ghahreman kanssa. Kuosmasen elokuvasta tuli kaikkien aikojen toinen suomalainen Grand Prix'n saaja.
Banská Bystrica (piiri)
Banská Bystrican piiri on Slovakian piiri Banská Bystrican alueella. Sen väkiluku oli vuoden 2011 väestönlaskennassa 111 180.
Raphaël Balla Guilavogui
pienoiskuva|Raphaël Balla Guilavogui Raphaël Balla Guilavogui (s. 26. syyskuuta 1964) on guinealainen roomalaiskatolinen piispa. Hänet vihittiin papiksi N'Zérékorén hiippakuntaan 14. marraskuuta 1993 ja nimitettiin saman hiippakunnan piispaksi 14. elokuuta 2008. Piispaksi vihkiminen seurasi 13. joulukuuta. Pääkonsekraattorina toimi Robert Sarah, jota avustivat Vincent Coulibaly ja Emmanuel Félémou.
Elektroninen häirintä
Elektronisen häirinnän lajeja ovat:
Eve Queler
Osa huonosti tunnetuista oopperoista, joiden ensimmäiset suuret nykyaikaiset esitykset pidettiin Opera Orchestra of New Yorkissa, pääsi myös kansallisten oopperayhtiöiden ohjelmistoihin. Näihin kuuluvat Verdin I Lombardi, Donizettin La favorite ja Riccardo Zandonain Francesca da Rimini. Queler on myös tehnyt yhdysvaltalaisyleisöille tutuiksi eräitä Euroopassa tunnettuja, mutta Yhdysvalloissa huonosti tunnettuja oopperoita. Hän johti Yhdysvaltain ensimmäiset tšekinkieliset esitykset Janáčekin Katja Kabanovasta vuonna 1979 ja Jenůfasta 1988 sekä Antonín Dvořákin Rusalkasta 1987. Queler johti lisäksi ensimmäistä kertaa Yhdysvalloissa venäjänkielisen esityksen Pjotr Tšaikovskin oopperasta Orleansin neitsyt (tähtinä Dolora Zajick ja Jorma Hynninen). Samoin ensimmäisenä Yhdysvalloissa hän johti Modest Mussorgskin Hovanštšinan esityksen Dmitri Šostakovitšin orkestroimana versiona.
Täktomin koulu
Historia ja arkkitehtuuri
Täktomin koulu valmistui keskelle Täktomin kylää vuonna 1904 ja eniten oppilaita koulussa oli 1920-luvulla, jolloin oppilaiden määrä ylitti paikoitellen 100 oppilaan rajan. Koulussa toimi vuosiluokat 1-6 ja se lakkautettiin vuonna 2011 johtuen vähäisestä oppilasmäärästä. Koulurakennus, jossa on tilaa 420 m² on siitä lähtien ollut tontteineen myynnissä.
Polina Žemtšužina
Polina Žemtšužina (oik. Perl Semjonovna Karpovskaja; 27. helmikuuta 1897 Polohy, Jekaterinoslavin kuvernementti, Venäjän keisarikunta – 1. huhtikuuta 1970 Moskova, Neuvostoliitto) oli neuvostoliittolainen poliitikko sekä tunnetun poliitikon ja diplomaatin Vjatšeslav Molotovin vaimo. Hän oli vankkumaton bolševikkipuolueen kannattaja.
Pallo-Iirot
Ottelut Suomen Cupissa
2019
Asmalampi (Soini)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Korpisenpuron valuma-alueeseen (35.438) se kuuluu. Lammen vedenpinnan korkeus on 189,5 metriä mpy.
Wellington Koo
Ura
Koo syntyi Shanghaissa, mutta muutti Yhdysvaltoihin vuonna 1904 ja opiskeli länsimaista kulttuuria. Hän puhui täysin sujuvaa englantia ja kiinnostui Kiinan roolista kansainvälisessä yhteisössä.
Pallo-Iirot
P-Iirot/3
Seuran miesten kolmosjoukkue toimi kahden kauden ajan vuosina 2011–2012. Se saavutti nousun Satakunnan Vitosesta molemmista kausina, muttei ensimmäisellä kaudella ottanut nousua vastaan, ja jälkimmäisen kauden jälkeen se yhdistettiin Vitoseen pudotettuun P-Iirot/2:een.
Junioritoiminta
Entinen jääkiekon A-maajoukkueen päävalmentaja Erkka Westerlund aloitti valmentajan uransa Hakrien jalkapallojuniorien valmentajana.
Amerikkalainen jalkapallo
Varusteet
pienoiskuva|Amerikkalainen jalkapallo ja kypärä Jo Britteinsaarten esimuodoista lähtien jalkapallo oli luonteeltaan ollut hyvin väkivaltainen peli, minkä hengen mukaisesti amerikkalaisessa jalkapallossa kiellettiin kaikenlaiset metallia sisältävät vaatteet ja varusteet vuonna 1894. varusteissa on tapahtunut kehitystä, kun erilaisia suojavarusteita on sallittu loukkaantumisten estämiseksi. Vuonna 1890 pelaajien ainoa päänsuoja oli heidän kasvattamansa pitkät hiukset sekä nahkainen nenäsuoja. Vuonna 1896 otettiin käyttöön ensimmäiset nahasta valmistetut päänsuojukset, jotka kehittyivät ajan myötä korvaläpillä varustetuiksi lippalakeiksi. Nykyistä muistuttava metallinen suojakypärä esiteltiin vuonna 1917. Pakollisiksi kypärät tulivat yliopistopeleissä vuonna 1939 ja NFL:ssä vuonna 1943. Nykyisin alan liitot suosittelevat mm pakollisten varusteiden valvontaa, että pelaajilla on asianmukainen varustus pelissä.
Pelipaikat
thumb|Hyökkäyksen (siniset pelipaidat) ja puolustuksen (valkoiset pelipaidat) pelaajat ryhmittyneenä aloitusmuodostelmaan juuri ennen aloitussyöttöä.
Muunnelmat
Amerikkalaisesta jalkapallosta on sovellettu omia lajeja, joissa kontaktin määrää on vähennetty tai kontaktin ottaminen on kokonaan poistettu. Lippupallo on amerikkalaisen jalkapallon kaltainen peli, jota pelataan pienemmällä kentällä, ja pelaajia saa kentällä olla yhtä aikaa viisi (5). Taklaaminen on kielletty, sitä merkataan vyöllä olevan lipun nappaamisella. Naisille on amerikkalaisesta jalkapallosta kehitetty erilaisia variaatioita, jotka eroavat lippupallosta ja miesten pelaamasta versiosta muun muassa kenttäpelaajien määrän suhteen (7 tai 9). Aikaisemmin Suomessa pelattiin lippupallosta kehitettyä niin kutsuttua semi-contact versiota, joka erosi edeltäjästään muun muassa linjapelin ja rajoitetun kontaktin (blokkaaminen suorin käsin) sallimisen osalta. Nykyään naisetkin pelaavat varusteet päällä täyden kontaktin amerikkalaista jalkapalloa, joka eroaa miesten pelistä lähinnä kenttäpelaajien määrän osalta (9 vs 11).
Intialainen keittiö
Uskonnon vaikutus ja kasvissyönti
Uskonnoista intialaiseen ruokaan vaikuttavat eniten hindulaisuus ja islam. Hindulaisuus kieltää naudanlihan syönnin, ja Intian eteläosien sekä Gujaratin hindut noudattavat tiukkaa kasvisruokavaliota. Vuonna 2006 intialaisista oli kasvissyöjiä tai laktovegetaristeja 31 prosenttia ja lakto-ovo-vegetaristeja 9 prosenttia, naiset ja iäkkäät useammin kuin miehet ja nuoret. Uskonnollisista hinduista kasvissyöjiä oli 43 prosenttia ja sekulaareista 28 prosenttia. Islam kieltää muslimeilta sianlihan.
Pohjois-Intia
Punjabissa suosittuun moguliperäiseen mughlai-ruokaan kuuluu maitotuotteita, kasviksia, palkokasveja ja siipikarjaa. Muita tunnettuja punjabilaisia ruokia ovat maissileivät (makki di roti), sinapinlehdistä ja pinaatista tehty sarson ka saag, sekä Delhin suositut pikaruoat, kuten tandoori-kanan ja kababien lisäksi lihapyörykät, linssiruoat, maustetut kasvikset ja litteät leivät. Paneer-juusto on yleinen osa punjabilaisia ruokalajeja ja tärkeä proteiininlähde kasvissyöjille. Viljoista suositaan vehnää, mutta erityistilanteissa nautitaan maustettua riisiä.
Länsi-Intia
Maharashtran osavaltion ruokakulttuurissa yhdistyvät Etelä- ja Pohjois-Intian keittiöt, ja sen pääkaupungilla Mumbailla on oma kansainvälinen ruokakulttuurinsa. Maharashtran ruoalle on ominaista kevyt hapanimelä maku, ja ruoka on usein tulista ja mausteista. Mango on alueella tärkeä raaka-aine. Mumbain keittiöstä tunnetaan kala sekä dhansak, parsilaisten ruoka, jossa on mausteseoksessa linssien ja vihannesten kanssa kypsennettyä kanaa tai lammasta. Myös mumbailaiset paanit ja muu katukojujen ruoka on tunnettua.
Enkelit islaminuskossa
Mikael
Arkkienkeli Mikael mainitaan Koraanissa yhdessä Gabrielin kanssa: "Jos joku on Jumalan, hänen enkeleittensä, apostoleittensa ja Gabrielin tai Mikaelin vihollinen, niin totisesti Jumala on uskottomien vihollinen." (2:98). Mikael on turvallisuuden, hedelmällisyyden ja sateen enkeli.
Kissan lyhytkalloisuus
thumb|right|Vuoden ikäinen [[exotic.]] Kissan lyhytkalloisuus eli kissan brakykefalia on rotukissojen jalostuksesta aiheutuva rakenteellinen piirre, joka aiheuttaa tietyissä roduissa paljon terveysongelmia. Kasvatuksessa on pyritty tiettyyn pään muotoon, mikä aiheuttaa esimerkiksi hengitysongelmia.
Historia 1980–82
Yhtyeen kolmen studioalbumin materiaalin lisäksi se sisältää singlenä ilmestyneitä kappaleita, joista osa oli mukana jo kuusi vuotta aikaisemmin julkaistulla kokoelmalla 1980–82. Myös albumin kansikuva on sama kuin vuoden 1982 kokoelmalevyllä. Levystä on olemassa myös vuonna 1998 julkaistu uusintapainos, jonka takakansi on hieman erilainen kuin alkuperäisessä versiossa.
Kai-Fu Lee
Näkemyksiä
Leen mukaan bruttokansantuote tulee tekoälyn myötä kasvamaan dramaattisesti, mutta teknologinen työttömyys muodostuu ongelmaksi nopeammin kuin uskotaan. Hän on sanonut, että robottien kehittäjät antavat ymmärtää toisin, jotta heidän ei tarvitse ottaa kantaa työttömyyskysymykseen. Leen mukaan tulevaisuus on onnellinen, jos tarpeeksi monet ihmiset ovat tyytyväisiä ilman työntekoa. Vuonna 2018 on kirjassaan AI Superpowers: China, Silicon Valley, and the New World Order ennustanut että Kiinasta tulee maailman johtava tekoälyvalta. Leen mukaan tähän vaikuttavat Kiinan väestö ja valtava määrä jäsennettyä dataa. Syyskuussa 2018 Lee on ollut sitä mieltä, että tekoäly ei koskaan tule kykenemään empatiaan ja luovuuteen.
EuroChallenge 2013–2014
pienoiskuva|Voittajajoukkueen [[Andrea Cinciarini valittiin Final Fourin arvokkaimmaksi pelaajaksi.]] EuroChallengen kausi 2013–2014 oli kansainvälisen koripallosarja EuroChallengen 11:s kausi. Joukkueet jaettiin kahdeksaan neljän joukkueen lohkoon, joiden kaksi parasta jatkoivat neljään neljän joukkueen jatkolohkoihin. Jatkolohkojen jälkeen pelattiin puolivälierät paras kolmesta -periaatteella, ja välierät, pronssiottelu sekä loppuottelu pelattiin yksiosaisina otteluina.
Sokos Hotels
Ketjuun aiemmin kuuluneita hotelleja
Tallinnassa toimi myös Solo-hotellikonseptin mukainen Estoria-hotelli, joka nykyisin on osa samassa rakennuksessa toimivaa Viru-hotellia. Lisäksi Pietarissa toimi Original-hotellikonseptin mukainen Olympia Garden sekä Solo-konseptin Palace Bridge ja Vasilievsky, jotka myytiin venäläisille yrittäjille vuonna 2022.
Alfredo Kraus
Erääksi Krausin tavaramerkeistä muodostui ”Pourquoi me réveiller” Jules Massenet’n oopperasta Werther. Tenorille myönnettiin vuonna 1991 Asturian ruhtinaan palkinto.
Oscar Garré
Oscar Alfredo Garré (s. 9. joulukuuta 1956 Buenos Aires, Argentiina) on argentiinalainen jalkapalloilija. Puolustajana pelannut Garré voitti maailmanmestaruuden vuoden 1986 MM-kilpailuissa.
Gerd Müller
Seuraura
Müller aloitti jalkapallouransa synnyinkaupunkinsa Nördlingenin joukkueessa TSV 1861 Nördlingenissä. Vuonna 1964 hän siirtyi Bayern Müncheniin. Seura, josta on tullut sittemmin Saksan kautta aikain menestynein, ei pelannut tuolloin Bundesliigassa ja edellisestä ja tuohon aikaan ainoasta Saksan mestaruudestakin oli vierähtänyt yli 30 vuotta. Bayern nousi Bundesliigaan vuonna 1965.
Simojärvi
Maantietoa
Pohjoisosan eteläpäässä Pajuselän ja Koppeloselän rannoilla kohoavat Muljuvaara sekä Kultivaara, joka kohoaa 45 metrin korkeuteen. Järven eteläosa on pinnanmuodostukseltaan alavampaa kuin pohjoisosa. Järven rantaan ulottuu vain vähän peltoja, joten suurin osa rannoista on metsämaata – monin paikoin soistuneena.
Vesistösuhteet
Valuma-alue saa pääosan vedestään molempia järvialtaita ympäröiviltä pienten jokien valuma-alueilta. Niitä ovat Impiönjärven valuma-alue (64.059), Penämönjärven valuma-alue (64.058), Korvaojan valuma-alue (64.057), Paasonjoen valuma-alue (64.056), Vahonjoen valuma-alue (64.055), Ruonalammen valuma-alue (64.053) ja Näskänjoen valuma-alue (64.054). Vesistöalueen vedet jatkavat matkaansa Simojoen yläosan alueen (64.04) kautta Simojokea myöten Perämereen.
Simojärven eteläosan alueella on myös 10 yli hehtaarin kokoista järveä tai lampea, jotka laskevat suoraan Simojärveen. Näistä huomattavimpia ovat Kumpulampi (11 ha), Akonlampi (9 ha) ja Kaakkurilampi (6 ha). Eteläosaa ympäröiviltä pienemmiltä valuma-alueilta voidaan nostaa esille esimerkiksi Ristijärvi (88 ha), Petäjälampi (33 ha), Yli-Voho (31 ha), Keski-Voho (66 ha) ja Ali-Voho (31 ha) Vahojoen valuma-alueelta; Yli-Soppananjärvi (85 ha), Soppananjärvi (57 ha) ja Kaarlolampi (32 ha) Paasonjoen valuma-alueelta; Korvajärvi (160 ha) Korvaojan valuma-alueelta; Penämönjärvi (443 ha) ja Latva-Penämö (50 ha) sekä Impiönjärvi (419 ha), Saunajärvi (175 ha), Roosinginjärvi (125 ha), Rytijärvi (89 ha) ja Mämmilampi (56 ha) Impiönjoen valuma-alueelta.
Kantolampi (Soini)
Kantolampi on Etelä-Pohjanmaalla Soinissa Kantoperän kylän lähellä sijaitseva lampi.
Pieni-Hykkönen
Maantietoa
Järven pinta-ala on 6,1 hehtaaria, se on 600 metriä pitkä ja 150 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,3 kilometriä.
Kevola (kylä)
thumb|Kevolan sijainti Paimiossa Kevola on Paimion maantieteellisellä "kaakkoiskulman" alueella sijaitseva kylä, jota halkoo vanha Kuninkaantie eli seututie 2351, joka kuuluu myös EuroVelo 10 -pyöräilyreittiin. Kevolan tunnetuin maamerkki on Kevolan observatorio, joka on rakennettu Tuorlan observaattorin Hilkka Rantaseppä-Heleniuksen vanhalle kotitilalle.
Margareta Zilliacus
thumb|Margareta Zilliacus vuonna 1931 Margareta Zilliacus, o. s. Sederholm (4. elokuuta 1893 Helsinki – 13. lokakuuta 1990) oli suomalainen oopperalaulaja.
Lesley de Sa
De Sa teki ensiesiintymisensä Eredivisiessä 20. lokakuuta 2012, kun Ajax kohtasi 3–3-tulokseen päättyneessä vierasottelussa Heracles Almelon. Hän tuli kentälle 77. minuutilla Tobias Sanan tilalle. Ensimmäinen liigaottelu jäi myös hänen ainoakseen kaudella 2012–2013. Kaudella 2013–2014 De Sa pelasi Eredivisiessä 12 ottelua ja teki niissä yhden maalin. Avauskokoonpanossa hän oli viidesti. Hän pelasi kauden aikana myös seuran Eerste divisiessä pelaavassa kakkosjoukkueessa Jong Ajaxissa 17 ottelua ja teki niissä seitsemän maalia. Kesällä 2014 Ajax lainasi De San myös Eredivisiessä pelaavaan Go Ahead Eaglesiin.
Uuno Eskola
Taideopinnot
Eskola opiskeli Suomen Taideyhdistyksen piirustuskoulussa 1914–1915, Helsingin yliopiston piirustussalissa. Piirustuksenopettajatutkinnon hän suoritti Eero Järnefeltille. Eero Järnefelt oli Eskolan pitkäaikainen henkinen tuki. Ulkomailla Eskola opiskeli vuosina 1919–1920 Saksassa Dresdenissä, b jossa hänen opettajanaan oli Oskar Kokoschka. Hän teki opintomatkat Pariisiin vuonna 1931 ja Italiaan vuonna 1953. Maalaamisen alkeet Uuno Eskola oli oppinut turkulaisen Edvin Lydenin johdolla vuosina 1911–1913.
Perilampi (Ähtäri)
Maantietoa
Lammen pinta-ala on 4,5 hehtaaria, se on 550 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Myllyojan valuma-alueeseen (35.439) se kuuluu. Lammen vedenpinnan korkeus on 183,9 metriä mpy.
Calamity Jane
Martha Jane Canary (tai Cannary) alias Calamity Jane (1. toukokuuta 1852 tai 1856 Princeton, Missouri − 1. elokuuta 1903 Terry, Etelä-Dakota) oli legendaarinen villin lännen hahmo. Hän sai mainetta seikkailijana, sotilastiedustelijana ja pyssysankari Wild Bill Hickokin ystävänä. Janen epätavallisesta ja värikkäästä elämäntarinasta, sankariteoista ja tempauksista tuli jo hänen elinaikanaan suosittu villin lännen legenda, joka tosin perustuu vain pieneltä osin todellisuuteen.
Deadwoodin jälkeen, avioliitot ja lapset
Jane oli vuonna 1888 papereiden mukaan naimisissa William Steers -nimisen miehen kanssa ja sai hänen kanssaan Jessie-nimisen tyttären. Erään aikalaistodistajan mukaan Janen yhteiselo Clinton Burken kanssa tapahtui vasta 1890-luvun alkuvuosina.
Itsenäinen Kroatian valtio
Taustaa
Kroatian alue oli vuosisatojen ajan kuulunut vieraiden valtioiden alaisuuteen. 1800-luvulla se oli osa Itävalta-Unkaria. 1800-luvun Euroopassa nationalismi oli johtavia aatteita. Kroatialainen nationalisti Josip Juraj Strosmayer esitti ajatuksen eteläslaavien liittovaltiosta.
Ustašan diktatuuri Kroatiassa
Vuonna 1942 yritettiin perustaa parlamentti, Sabor. Parlamentaarikkoja ei valittu vaaleilla, vaan Pavelić kutsui heidät henkilökohtaisesti. Vaikka sen jäsenet olivat uuden hallinnon kannattajia, he eivät voineet olla esittämättä ankaraa kritiikkiä Dalmatian luovuttamisesta Italialle. Heidän mielestään kyseessä oli petos ja sielun myyminen viholliselle. Parlamentti kokoontui vain muutaman kerran, minkä jälkeen se hajotettiin.
Vastarinta
Huhtikuussa vuonna 1941 monet kroaatit ottivat Saksan Wehrmachtin ja maanpaosta saapuneet Ustašan jäsenet vastaan kukkakimpuin ja suurin juhlallisuuksin. Laajat kansalaispiirit olivat turhautuneita ja pettyneitä Jugoslaviaan. Kroatian itsenäistyminen ja huhtikuussa käyty lyhyt sota sai monet ajattelemaan toiveikkaasti, että maa säästyy suuremmalta hävitykseltä.
Italiasta saapuneiden maanpaossa olleiden Ustašan jäsenten toiminta herätti sekä inhoa että pelkoa. Heidät oli ylennetty lähes kaikki, suoraan eversteiksi. He käyttivät terroria valtion vihollisia ja erimielisiä Ustašan jäseniä kohtaan. Erityisen inhottuja ja pelättyjä olivat Slavko Kvaternikin poika Eugen ”Dido” Kvaternik joka perusti ja johti salaista poliisia UNS:ää ja Maks Luburić, joka perusti ja johti keskitysleirejä. Heidän toiminnastaan raportoitiin Vatikaaniin, jonne heitä kuvailtiin nykyajan keisari Neroina. Heidän toimintansa vuoksi aluksi NDH:ta sympatisoinyt Vatikaani kääntyi Ustašahallinon vastustajaksi. Luburić ja Eugen ”Dido” Kvaternik edustivat juuri sellaisia nuoria miehiä, joita Pavelić arvosti ja katsoi hallintonsa eniten tarvitsevan.
Titon partisaanit aloittivat taistelun 22. kesäkuuta 1941, aluksi syrjäseuduilla ja Ustašan joukkojen hävittämillä alueilla. Syyskuussa 1941 kommunistit julistivat Pavelićin maanpetturiksi ja kehottivat Domobrani-joukkoja vaihtamaan puolta. Julistuksissa kehotettiin taistelemaan Kroatian, ei Jugoslavian puolesta.
Loppuvaiheet
Näihin aikoihin NDH hallitsi vain noin puolta alueestaan, ja koska maaseutu oli pääosin partisaanien hallussa, vallitsi kaupungeissa pulaa elintarvikkeista. Lisäksi liittoutuneet tekivät pommituslentoja moniin kaupunkeihin, sillä niiden tehtaissa valmistettiin sotatarvikkeita Wehrmachtin tarpeisiin.
Vuonna 1945 Saksa perääntyi niin lännessä kuin idässäkin ja NDH koki lopullisen romahduksen, johon liittyy myös suuria tragedioita. Vielä helmikuussa Maks Luburic ehdotti, että oletetustakin vastarintaryhmiin kuulumisesta voitaisiin rangaista kuolemalla. Näin kovista otteista ei ollut mitään apua. Rintamat alkavat murtua kaikkialla; 6. huhtikuuta menetettiin Vukovar ja 12. huhtikuuta Sarajevo. 30. huhtikuuta partisaanit saartoivat pakolaisia täynnä olleen Zagrebin kolmelta suunnalta. Samana päivänä pidettiin myös NDH:n hallituksen viimeinen kokous. Viimeisenä päivänään Zagrebissa Poglanik, 5. toukokuuta 1945, antoi asetuksen, jolla hän kumosi kaikki rasistiset lait. Mitään käytännön vaikutusta asetuksella ei enää ollut.
Jälkimaine
Ustašahallinto murhautti lähes 36 000 juutalaista ja arviolta lähes yhtä paljon romaneja maahan perustamillaan keskitysleireillä. Arviolta 4000 juutalaisen onnistui paeta, usein Italian armeijan avustamina. Maassa oli vuonna 1941 100 000 henkilöä käsittänyt saksalaisvähemmistö, joista vuonna 1945 siirtyi 90 000 henkilöä Saksan armeijan mukana Saksaan. Noin 2000 saksalaisvähemmistöön kuulunutta katosi. Vuosien 1941-1945 välisenä aikana kuoli 131 000 serbiä ja 106 000 kroaattia. Luvut sisältävät kansanmurhassa kuolleet, sodassa kaatuneet ja Ustašan murhaamat poliittiset vastustajat. Näin suuri kuolleiden määrä luo synkän varjon Itsenäisen Kroatian valtion vuosiin.
Kuitenkin on edelleenkin henkilöitä, joiden mielestä NDH:n aikaa pitäisi arvioida positiivisesti. Heidän mielestään Pavelicin hallinnon ja Serbian yhteistoimintahallinnon, jota johti Milan Nedić, välille voi vetää yhtäläisyysmerkit. Pavelićin hallinnolla oli kuitenkin paljon suurempi itsenäisyys sisäisissä asioissa kuin mitä Nedićillä koskaan oli. Kroatian alueella keskitysleirejä hallinnoivat kroaatit, kun taas Serbian alueella saksalaiset. Lisäksi Pavelić väitti miehityksen tuoneen vapauden ja julisti rasistista politiikkaa. Nedić totesi saksalaismiehityksen olevan kansallinen onnettomuus ja serbejä voi kohdata perikato, jonka hänen hallintonsa yrittää välttää.
NDH:n hallinto ja Bleiburgin murhenäytelmä aiheuttivat Jugoslaviassa kitkaa kansallisuuksien välille. Jugoslavian hajoamissotien alkaessa vuonna 1991 monissa serbeissä heräsi pelko historian toistumisesta. Serbialainen propaganda yritti samaistaa nykyisen Kroatian ja NDH:n väittämällä niiden valtiosymboleja identtisiksi. Asiaa lähtivät länsimediassa toistamaan myös monet asioihin perehtymättömät journalistit.
Edward Aaltio
Elämäkerta
Aaltio joutui toukokuussa 1918 Yhdysvaltain armeijaan ja hän taisteli sitten syksyllä 1918 länsirintamalla Ranskassa. Haavoittumisen jälkeen Aaltio palveli ensimmäisen maailmansodan päätyttyä amerikkalaisissa miehitysjoukoissa Saksassa. Yhdysvaltoihin palattuaan hän asui Chicagossa, Seattlessa, uudelleen vuodesta 1930 Duluthissa, sen jälkeen pari vuotta Detroitissa ja vuodesta 1936 San Franciscossa. Viimeksi Aaltio asui vuodesta 1937 San Franciscon lähellä Walnut Creekissä jossa hänellä oli huvila ja hedelmätarha.
Greatest Hits Live (Saxonin albumi)
Greatest Hits Live on Heavy Metal -yhtye Saxonin kolmas livealbumi, joka julkaistiin vuosi Rock 'n' Roll Gypsies livealbumia myöhemmin.
Andrew Dickson White
Opinnot ja työura
White opiskeli Yalen yliopistossa, josta hän valmistui vuonna 1853. Valmistumisen jälkeen White matkusti Eurooppaan, jossa hän opiskeli kieliä ja historiaa Pariisissa ja Berliinissä. Vuosina 1854–1855 hän toimi kuuden kuukauden ajan attaseana Yhdysvaltain lähetystössä Pietarissa. Palattuaan kotimaahansa White kirjautui jälleen Yalen yliopistoon, josta hän sai maisterin tutkinnon vuonna 1856. Vuosina 1858–1863 hän toimi historian ja englanninkielisen kirjallisuuden professorina Michiganin yliopistossa.
Antti Rantanen
Antero Albin (Antti) Rantanen (6. kesäkuuta 1913 Tampere – 10. syyskuuta 1995 Viiala) oli Tampereen kaupungin liikennelaitoksen pitkäaikainen toimitusjohtaja, joka sai liikenneneuvoksen arvon.
Rantasen vanhemmat olivat kauppamatkustaja Antti Rantanen ja kauppias Hilja Sofia Solander, sittemmin Lehti, ja puoliso 1940–1993 Maire Valpuri Roinila. Rantanen suoritti ekonomin tutkinnon Helsingin kauppakorkeakoulussa 1939. Hän toimi Tampereen kaupungin vt. kaupunginaktuaarina 1940–1941, Hämeen läänin liikevaihtoverotoimiston kamreerina 1942–1944 ja Tampereen huoneenvuokralautakunnan toiminnanjohtajana 1945–1948. Kun Tampere perusti kunnallisen liikennelaitoksen 1948, Rantasesta tuli sen kamreeri ja samalla kaupungin liikennelautakunnan sihteeri. Liikennelaitoksen toimitusjohtajaksi Rantanen nimitettiin 1956 ja hän hoiti tehtävää kaksikymmentä vuotta, vuoteen 1976 asti. Liikenneneuvoksen arvonimen hän sai vuonna 1977.
Touko Voutilainen
Touko Voutilaisen vanhemmat olivat levikkipäällikkö Lauri Voutilainen ja Lyyli Maria Nöjd. Hän pääsi ylioppilaaksi 1938 ja valmistui filosofian kandidaatiksi 1947 ja lisensiaatiksi 1959.
Kesänkijärvi
Kesänkijärvi on länsi-itäsuuntainen, ja sen pituus on 1,6 kilometriä ja leveys 400 metriä. Järven pinta-ala on 47,9 hehtaaria ja rantaviivan pituus 4,15 kilometriä. Järvellä ei ole saaria. Rannat ovat metsämaata, ja ne kuuluvat pääosin Pallas-Yllästunturin kansallispuistoon.
Jeff Bridges
Yksityiselämä
Bridges on ollut naimisissa Susan Gestonin kanssa vuodesta 1977 lähtien, ja heillä on kolme lasta. Bridgesillä diagnosoitiin vuoden 2020 lokakuussa lymfooma eli imusolmukesyöpä, jonka hoidot on aloitettu.
Uuno Mikael Heinonen
Heinosen vanhemmat olivat maanviljelijä Viktor Esaias Heinonen ja Amanda Serafia Penttilä ja puoliso vuodesta 1941 Kerttu Helena Revola. Autoilijaksi hän alkoi toimittuaan vuodesta 1927 palkattuna vuokra-auton kuljettajana Turussa, mutta hankki jo seuraavana vuonna linja-auton ja sai 1931 linjaliikenneluvan. Seuraavana vuonna hän perusti kumppanien kanssa Turun Seudun Matka-Autot -yhtiön, jolla oli toimintansa aloittaessaan kuusi linja-autoa. Yhtiö laajeni Turusta ja lähiseuduilta kuten Paraisilta liikennöimään muuallakin Varsinais-Suomessa. Talvisodan aikana Heinonen toimi puolustusvoimien auto-osaston johtajana Turussa, jatkosodan aikana suojeluskunnan liikennetoimistossa ja Turun Moottoriajoneuvotoimiston tarkastajana. Sotien aikana ja jälkeen Matka-Autot -nimen ottanut yhtiö laajensi edelleen toimintaansa autokorjaamoon ja autokorituotantoon, vuonna 1946 se tuli kokonaan Heinosen ja hänen perheensä omistukseen. Myöhemmin yhtiö ryhtyi myös myymään henkilö-, kuorma- ja linja-autoja ja niiden varaosia, mitä varten perustettiin uusia yrityksiä. Myös Heinosen työtä vuodesta 1972 jatkaneesta pojasta Risto Heinosesta tuli liikenneneuvos, toisesta pojasta Eero Heinosesta puolestaan pianotaiteilija.
Luettelo Myrskylän julkisista taideteoksista ja muistomerkeistä
Luettelo Myrskylän julkisista taideteoksista ja muistomerkeistä sisältää Myrskylän kunnassa olevat pysyvät patsaat, muistomerkit ja muistolaatat.
Öljylamppu
Petroli
Valopetrolia oli vielä 1990-luvulla myynnissä pienissä pulloissa värjättynä tai hajustettuna, mutta niiden myyntiä on lainsäädännöllisesti rajoitettu marraskuussa 1997 annetussa direktiivissä. Värjätty ja hajustettu valopetroli ei viestinyt haitallisuudestaan, vaan lapset saattoivat erehtyä luulemaan ainetta limonadiksi. Sisäisesti nautittuna valopetrolin suurin terveyshaitta kohdistuu keuhkoihin. Niellessä tai oksentaessa keuhkoihin joutuvat pienetkin määrät voivat aiheuttaa keuhkoödeeman tai keuhkotulehduksen.
Historia
Ortodoksinen kirkko käyttää edelleen pieniä lasittomia öljylamppuja eli lampukoita kirkoissa ikonien edessä. Niiden polttoaine on oliiviöljyä. Lampukoita käytetään myös ortodoksikotien kotialttareilla.
Salaojituskone
Salaojakonetekniikka
Nykyiset salaojituskoneet tekevät salaojan korkeussäätöä laserin avulla seuraavalla tavalla:
Ainolan lastentarha
Ainolan lastentarha oli Kiikkusaaren Laskuniemessä Oulun Hupisaarten kaupunginpuistossa sijainnut lastentarharakennus, joka tuhoutui talvisodan pommituksissa 1940.
Derrick Crayton
Derrick Crayton (s. 7. toukokuuta 1975) on yhdysvaltalainen koripallovalmentaja ja entinen koripalloilija, joka valmentaa suomalaisen Korikobrien organisaatiossa.
Salusjärvi (Mänttä-Vilppula)
Maantietoa
Järvessä on ilmoitettu olevan kolme saarta, jotka sijaitsevat kaikki Isollapuolella. Kartassa niitä voi nähdä kolmen saaren lisäksi vielä neljäs, joka on luoto. Kolmen saaren yhteispinta-ala on 0,21 hehtaaria, mikä on noin 0,13 % järven kokonaispinta-alasta. Keskellä Isonpuolen itäistä järvenselkää on Selkäkari. Sen eteläpuolella sijaitsee Harmaalahden matalikolla saari, joka on 40 metriä pitkä. Tämän vastarannalla Viholanlahdella on 30 metriä pitkä saari. Isonpuolen salmessa sijaitsee suurempi saari, joka on yli 50 metriä pitkä, ja sen koillispuolella pieni luoto. Selkäkari voidaan ajatella viidenneksi saareksi.
Järvi on luodattu ja siitä on julkaistu syvyyskartat. Sen tilavuus on 10,5 miljoonaa kuutiometriä eli 0,0105 kuutiokilometriä. Järven keskisyvyys on 6,6 metriä ja suurin syvyys on 16,9 metriä. Syvin kohta sijaitsee Isonpuolen itäosan keskellä Selkäkarin edustalla. Järvellä on vielä viisi muuta syvänteiden osaa, joissa on yli 15 metriä syvää.
M114 (haupitsi)
M114:ää ovat Yhdysvaltojen lisäksi käyttäneet tai käyttävät edelleen muun muassa Argentiina, Brasilia, Chile, Ecuador, Korean tasavalta, Filippiinit, Iran, Irak, Israel, Itävalta, Jordania, Jugoslavia, Kanada, Kreikka, Libanon, Libya, Norja, Saudi Arabia, Singapore, Taiwan, Tanska, Thaimaa, Turkki, Venezuela ja Vietnam.
Yogyakarta (kaupunki)
Historia
Yogyakartan ensimmäinen puhelinverkko aloitti toimintansa vuonna 1894 noin 15 tilaajalla. Kaupunkiin suunniteltiin myös sähköverkkoa, mutta useat yhtiöt jättivät sellaisen rakentamatta, ja vasta vuonna 1919 Nederlandsch-Indische Electriciteits Maatschappij -yhtiö rakensi kaupunkiin väliaikaisen kaapelijärjestelmän.